**Am aşteptat**

*Maria Ieva*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am aşteptat

Am aşteptat ca macii să-nflorească

Căci am crezut c-am să-nfloresc şi eu,

Dar s-a lăsat tăcerea îngerească

Şi mi-a vorbit în şoaptă Dumnezeu.

De primul vis, de prima sărutare,

Cu glasul mamei mi-a vorbit duios,

Mi-a povestit de lacrima ce doare

Şi de suspinul omului frumos.

De gândul care sta să încolţească,

De zbuciumul ce îl simţeam venind,

El a trimis cocorii să-mi vorbească

Şi mi-a adus în suflet un colind.

De zâmbetul copacilor în floare

M-a povestit în treacăt un vecin

Şi, tot aşa, din pură întâmplare,

Am cunoscut şi clipele de chin.

Când s-a lăsat tăcerea pământească

Şi mi-a vorbit în şoaptă Dumnezeu,

Am aşteptat ca merii să rodească

În primăvara sufletului meu.

Din volumul - Femeia de la capǎtul mȃinii